Aprovades diverses Declaracions institucionals al plenari de febrer
24 febrer 2022

## Aprovades diverses Declaracions institucionals al plenari de febrer24 febrer 2022Última actualització: 03 agost 2022

![](../gestion/img/8f9f7328a93e9f5fb48c2c038facebcdd6b34efa4b344e7327002e2fed4ef1d1.jpg)  
  

La Corporació Municipal ha realitzat diverses declaracions institucionals en el plenari de febrer. Aquestes han estat relacionades amb diverses temàtiques i destaquen la relativa al trastorn per dèficit d’atenció i hiperactivitat; la necessitat d’atenció directa al ciutadà en les sucursals bancàries; i la breta digital com a causa d’exclusió social de les persones majors.

Pel que fa a la primera de les declaracions institucionals, la proposta d’acord de l’Ajuntament de Gandia és la d’instar a la Generalitat Valenciana per tal d’exigir-li al Govern d’Espanya que rectifique el requisit per a l’accés a les beques en estudiants amb necessitats educatives especials i específiques de reforç educatiu. D’aquesta manera, es podran recuperar i ampliar els criteris que faciliten la seua concessió i possibilitar a les famílies i als estudiants per tenir un major accés a l’atenció educativa i social que contribuïsca a la seua inclusió real.

A més, l'Ajuntament de Gandia ha mostrat la seua disconformitat a través de la declaració relativa a la necessitat d’atenció directa al ciutadà en les sucursals bancàries. Així, ha instat al Govern d’Espanya a prendre les mesures, accions, projectes i reformes necessàries per a corregir la situació i facilitar als consumidors un accés senzill, pròxim i presencial de les entitats financeres en territori nacional. D’aquesta manera, poder evitar l’exclusió personal i social a les persones majors, les quals tenen una major vulnerabilitat.

En la línia de l’anterior declaració institucional i per tal d’acabar amb la bretxa digital, la corporació municipal ha instat al Govern de l’Estat a continuar potenciant un ecosistema digital, en col·laboració amb les comunitats autònomes i les entitats locals, per a enfortir les competències digitals bàsiques dels més majors i millorar la seua inclusió social. Així mateix, s’ha proposat oferir oportunitats de formació amb itineraris formatius en alfabetització digital de diferents nivells que reduïsquen la bretxa digital que afecta les persones majors a Espanya.

[Twittear](https://twitter.com/share)